PTT ยื่นจดทะเบียน “พาร์” ใหม่เรียบร้อย พร้อมเทรดเร็วๆนี้!
PTT ยื่นจดทะเบียน "พาร์" ใหม่เรียบร้อย พร้อมเทรดเร็วๆนี้!
18 เม.ย. 2561

สืบเนื่องจากเมื่อวันที่ 12 เม.ย. ที่ผ่านมา ที่ประชุมสามัญผู้ถือหุ้นประจำปี 2561 ได้มีมติเปลี่ยนแปลงมูลค่าหุ้นที่ตราไว้ (พาร์) ของ บริษัท ปตท.จำกัด (มหาชน) หรือ PTT จากเดิมหุ้นละ 10 บาท เป็นหุ้นละ 1 บาท และอนุมัติการแก้ไขเพิ่มเติมหนังสือบริคณห์สนธิ ข้อ 4 เพื่อให้สอดคล้องกับการเปลี่ยนแปลงมูลค่าหุ้นที่ตราไว้ของ PTT
ล่าสุดวันนี้ (18 เม.ย.61) PTT ได้แจ้งข้อมูลผ่านตลาดหลักทรัพย์แห่งประเทศไทย (ตลท.) โดยระบุว่า บริษัทได้ดำเนินการจดทะเบียนเปลี่ยนแปลงมูลค่าหุ้นที่ตราไว้ดังกล่าวต่อกรมพัฒนาธุรกิจการค้า กระทรวงพาณิชย์ เรียบร้อยแล้ว
โดยภายหลังการเปลี่ยนแปลงมูลค่าหุ้นที่ตราไว้จำนวน 28,562,996,250 บาท โดยมีทุนที่ออกและชำระแล้ว จำนวน 28,562,996,250บาท ตามมูลค่าที่ตราไว้ หุ้นละ 1 บาท จะส่งผลให้มีจำนวนหุ้นเพิ่มขึ้นเป็น 28,562,996,250 หุ้น และคาดว่าการซื้อขายพาร์ใหม่จะเริ่มได้ในต้นเดือน พ.ค.61